Carl Mörner

Carl Carlsson Mörner af Tuna (født 1. desember 1755 i Björkö ved Jönköping, død 24. juni 1821 i Stockholm) var en svensk greve, offiser og embetsmann.

Han innledet sin karriere som kadett i 1771 og ble utnevnt til underløytnant (fenrik) i 1772. I 1811 var han generalløytnant og kommanderende over de svenske styrkene i Pommern. En kort periode var han visestattholder samme sted. Han var knyttet til kong Gustav IV Adolfs hoff helt fram til denne ble avsatt i 1809.

Han var overstattholder i Stockholm fra 1812 og Mörner viste sin administrative dyktighet og kronprins Carl Johan ble kjent med ham mens han satt i dette embetet.

Han var riksstattholder i Norge 1816–1818, og ble utnevnt til feltmarskalk i 1816, rett for utnevnelsen til embetet i Norge. Han vant raskt tillit i Norge, og da han etter to år fratrådte sin stilling var det med «Nationens Agtelse og Erkjendlighed for den Dygtighed och hæderlige Nidkjærhed, hvormed han havde bestyret de ham anbetroede Embeder».

Referanser

Eksterne lenker 
 
 
 
 Om Mörner på regjeringen.no
 Carl Mörner - Svenskt biografiskt lexikon (art av Carl-Fredrik Corin), besøkt 16-02-2013.

Svenske generaler
Norske stattholdere
En af rikets herrar
Karl XIIIs orden
Nordstjerneordenen
Serafimerordenen
Sverdordenen
Personer fra Jönköping